Engulveedderkopp

Engulveedderkopp (Pardosa amentata) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. 


== Utbredelse ==
Engulveedderkopp er utbredt i Europa. Den er en av de vanligste ulveedderkoppene og finnes i hele Norge.


== Utseende ==
Engulveedderkopp er brun eller brunsvart, med litt svake lysere eller mørkere flekker. På forkroppen har den en lysere midtlinje, denne er bredest like bak øynene, den smalner både framover og bakover. Hannen er både mindre og mer kontrastrikt farget enn hunnen. Som voksne (imago) er hunnen opptil 8 mm, mens hannen er opptil 6,5 mm lang (kroppens lengde).
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 


== Levevis ==
Engulveedderkopp finnes både på tørr skogbunn og på fuktige steder, som myrområder. Den kan også observeres løpende på vannoverflaten i mindre dammer. Den kan enkelte ganger opptre i ganske store mengder.  Voksne (imago) kjønnsmodne hanner og hunner finnes fra tidlig på våren. Hannene dør innen midtsommer, mens hunnene lever lengre, helt til tidlig på høsten.


== Systematisk inndeling ==
Slekten Pardosa er en gruppe som består av ca. 520 arter i verden. I Norge er det registrert 22 arter. 

edderkopper
Opisthothelae
Araneomorfe edderkopper (Araneomorphae)
Neocribellata [= Labidognatha]
Entelegynae
Ulveedderkopper (Lycosidae)
Slekten vanlige ulveedderkopper Pardosa C.L. Koch, 1847
Pardosa amentata  Clerck, 1757 - finnes i Norge, øvrige Europa, Russland
Araneus amentatus Clerck, 1757 = Pardosa amentata  Clerck, 1757
Araneus fumigatus Clerck, 1757 = Pardosa amentata  Clerck, 1757
Aranea fumigata Linnaeus, 1758 = Pardosa amentata  Clerck, 1757
Aranea saccata Linnaeus, 1758 = Pardosa amentata  Clerck, 1757
Aranea lyonetti Scopoli, 1763 = Pardosa amentata  Clerck, 1757
Aranea littoralis De Geer, 1778 = Pardosa amentata  Clerck, 1757
Aranea amentata Olivier, 1789 = Pardosa amentata  Clerck, 1757
Lycosa amentata Sundevall, 1833 = Pardosa amentata  Clerck, 1757
Lycosa saccata Hahn, 1833 = Pardosa amentata  Clerck, 1757
Lycosa paludicola C. L. Koch, 1834 = Pardosa amentata  Clerck, 1757
Leimonia paludicola C. L. Koch, 1850 = Pardosa amentata  Clerck, 1757
Lycosa fumigata Thorell, 1856 = Pardosa amentata  Clerck, 1757
Leimonia fumigata Simon, 1864 = Pardosa amentata  Clerck, 1757
Lycosa pullata Giebel, 1869 = Pardosa amentata  Clerck, 1757
Pirata knorri Becker, 1882 = Pardosa amentata  Clerck, 1757
Pirata hygrophilus Becker, 1882 = Pardosa amentata  Clerck, 1757
Trochosa postuma O. Pickard-Cambridge, 1906 = Pardosa amentata  Clerck, 1757
Lycosa postuma O. Pickard-Cambridge, 1912 = Pardosa amentata  Clerck, 1757
Pardosa postuma Roewer, 1955 = Pardosa amentata  Clerck, 1757


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Pardosa (tysk)


== Referanser ==


== Eksterne lenker ==
(en) engulveedderkopp i Encyclopedia of Life 
(en) engulveedderkopp i Global Biodiversity Information Facility 
(no) engulveedderkopp hos Artsdatabanken 
(sv) engulveedderkopp hos Dyntaxa 
(en) engulveedderkopp hos Fauna Europaea 
(en) engulveedderkopp hos ITIS 
(en) engulveedderkopp hos NCBI 
(en) Kategori:Pardosa amentata – bilder, video eller lyd på Wikimedia Commons 
(en) Pardosa amentata – galleri av bilder, video eller lyd på Wikimedia Commons 
Pardosa amentata – detaljert informasjon på Wikispecies 
Pardosa amentata - europspiders.com (flotte bilder)
Ulveedderkopper – edderkopper.net (norsk)